2023 m. d.

Paslaugų viešojo pirkimo-pardavimo

sutarties Nr.

1 priedas

****

**TECHNINĖ SPECIFIKACIJA**

# **SĄVOKOS IR SANTRUMPOS**

|  |  |
| --- | --- |
| **Santrumpa, terminas** | **Paaiškinimas** |
| IRD, Perkančioji organizacija | Informatikos ir ryšių departamentas prie Lietuvos Respublikos vidaus reikalų ministerijos |
| PD | Policijos departamentas prie Lietuvos Respublikos vidaus reikalų ministerijos |
| PADIS | Policijos departamento valdoma Paimtų daiktų apskaitos informacinė sistema |
| ANR/Registras | Administracinių nusižengimo registras |
| IBPS | Integruota baudžiamojo proceso informacinė sistema |
| PĮ | Programinė įranga |
| ADMIN | Vidaus reikalų integracinės platformos aplikacijų ir naudotojų administravimo posistemė |
| AUDIT | Vidaus reikalų integracinės platformos audito posistemė |
| DARSIS | Informatikos ir ryšių departamento prie Lietuvos Respublikos vidaus reikalų ministerijos Didelės apimties rinkmenų saugojimo posistemis, skirtas įkelti didelės apimties turinį (pvz., video medžiaga, nuotraukos, failai) |
| ROIK | Registruojamo objekto identifikacijos kodas |
| Paimtas daiktas | Administracinio nusižengimo teisenos metu (asmens apžiūros, daiktų ir dokumentų paėmimo, priverstinio transporto priemonės nuvežimo, įvykio vietos apžiūros, poėmio metu) paimtas bet koks dokumentas, transporto priemonė, gyvūnas ar kitoks daiktas |
| ANK | Administracinių nusižengimų kodeksas |

# **PROJEKTO ĮGYVENDINIMO KONTEKSTAS**

## **Įvadinė informacija**

Šiame dokumente pateikti reikalavimai Administracinių nusižengimų registro (toliau – ANR) tobulinimui.

## **Techninės specifikacijos tikslas**

Šios Techninės specifikacijos tikslas yra suformuluoti ir nustatyti reikalavimus Pirkimo objektui.

## **Tiesioginiai naudos gavėjai**

Tiesioginiai naudos gavėjai yra Informatikos ir ryšių departamentas prie Vidaus reikalų ministerijos (toliau – IRD arba Perkančioji organizacija) ir Policijos departamentas prie Vidaus reikalų ministerijos (toliau – PD) bei kitos policijos įstaigos.

## **Pirkimo objektas**

* + 1. Pirkimo objektas yra ANR PĮ tobulinimo, dokumentacijos ir garantinės priežiūros paslaugos.
    2. Projekto metu Paslaugų teikėjas privalės:
       1. Atlikti detalizuotą analizę, detalizuoti reikalavimus ANR funkcionalumui ir integracinėms sąsajoms;
       2. Įdiegti ANR naujus funkcionalumus ir integracines sąsajas testinėje aplinkoje, atlikti testavimą;
       3. Įdiegti ANR naujus funkcionalumus ir integracines sąsajas darbinėje aplinkoje;
       4. Atnaujinti ANR mokymo medžiagą;
       5. Atnaujinti techninę dokumentaciją;
       6. Suteikti garantinės priežiūros paslaugą ANR pakeitimams;
       7. Suteikti reikiamą pagalbą IRD ar IRD įgaliotiems darbuotojams diegiant pakeitimus sistemoje garantinės priežiūros laikotarpiu.

## **Esama situacija**

* + 1. Bendra informacija apie ANR:
* ANR paskirtis – registruoti Lietuvos Respublikos administracinių nusižengimų registro įstatymo nustatytus Registro objektus administracinių nusižengimų teisenai užtikrinti, rinkti, kaupti, apdoroti, sisteminti, saugoti ir teikti fiziniams ir juridiniams asmenims Registro duomenis, atlikti kitus Registro duomenų tvarkymo veiksmus.
* Registre asmens duomenys tvarkomi siekiant tinkamai taikyti asmenims administracinę atsakomybę už Lietuvos Respublikos administracinių teisės pažeidimų kodekse (toliau – Administracinių teisės pažeidimų kodeksas), Lietuvos Respublikos administracinių nusižengimų kodekse (toliau – Administracinių nusižengimų kodeksas) nustatytus administracinius teisės pažeidimus ir administracinius nusižengimus ir užkirsti kelią administraciniams nusižengimams, nustatyti ir šalinti priežastis ir sąlygas, turinčias įtakos jų padarymui.
* Pagrindinės ANR sistemos funkcijos:

Duomenų paieška registre;

Registro duomenų peržiūra;

Registro objekto registravimas;

Registro duomenų keitimas;

Registro įrašo duomenų spausdinimas;

Ataskaitų generavimas;

Dokumentų formavimas;

Duomenų iš išorinių sistemų gavimas ir apdorojimas;

Registro apkrovos, klaidų ir kt. stebėjimas;

Konfigūruojamų parametrų keitimas;

Asmens finansinės būsenos (apmokėtos/neapmokėtos baudos, mokėjimai, kai sudaryta mokestinės paskolos sutartis, balansas) peržiūra.

* + 1. ANR naudojamos technologijos

Registro duomenų bazių valdymo sistema Oracle Database Enterprise Edition su UTF-8 koduote, Registrą programiškai sudaro 2 „Apache Tomcat“ serveriai su įdiegta „atpr-app.war“ aplikacija. Duomenys saugomi Oracle 12c bazėje reliacinių lentelių pavidalu. Duomenų modelis yra laikomas pačioje aplikacijoje duomenų sluoksnyje objektiniu pavidalu – Java klasėse. Iš jų generuojama reliacinė schema naudojant Hibernate biblioteką.

ANR nuostatai ir techninė specifikacija yra skelbiama *registrai.lt*. Esant poreikiui detalesni ANR techninė dokumentacija (architektūra, integracinės sąsajos), susipažinimui bus pateikta iki pasiūlymų pateikimo termino visiems suinteresuotiems paslaugų teikėjams.

* + 1. Bendra informacija apie Policijos departamento valdomą Paimtų daiktų apskaitos informacinę sistemą (toliau – PADIS):

PADIS realizuotos pagrindinės paimtų daiktų administravimo funkcijos, leidžiančios suvesti ir administruoti paimtus daiktus PADIS.

* PADIS veikimas paremtas WEB veikimu. Sukurtas naudojant EW4 platformą panaudojant:
  + PHP programavimo kalbą
  + MySQL (arba mariaDB) duomenų bazių serverį
  + Vartotojo sąsajos pateikiamos interneto naršyklėje HTML pagrindu
  + Vartotojo sąsajos apipavidalinimui naudojamas CSS
  + Vartotojo sąsajos dinamikai ir funkcijoms naudojama JavaScript
  + Sistemos veikimą aptarnauja Apache WEB serveris.
    1. ANR šiuo metu nėra realizuota integracinė sąsaja su PADIS. Pareigūnai suveda paimtų daiktų duomenis ANR ir esant poreikiui perduoti paimtus daiktus saugoti, paimtų daiktų ir susijusios bylos duomenis rankiniu būdu perduoda sandėlių darbuotojams.

## **Siekiama situacija**

* + 1. Patobulinti ANR realizuojant integraciją su PADIS ir sukuriant papildomus struktūruotus laukus ANR duomenų apie paimtą daiktą kaupimui, taip užtikrinti vieningą paimtų daiktų administravimo procesą ir informacijos atsekamumą bei sumažinant žmogiškųjų klaidų dėl duomenų įvedimo riziką.

# **ATITIKIMAS TEISĖS AKTŲ REIKALAVIMAMS**

* 1. Paslaugos turi būti teikiamos vadovaujantis galiojančiais ir aktualiais teisės aktais, dokumentais, standartais ir rekomendacijomis. Paslaugų teikėjas, teikdamas Paslaugas pagal šią techninę specifikaciją, turi įvertinti teisės aktus, nurodytus šioje techninėje specifikacijoje, Paslaugų teikimo metu priimtus ir įsigaliojusius ar įsigaliosiančius šių teisės aktų ar su jais susijusių poįstatyminių teisės aktų pakeitimus, susijusius su Paslaugų teikimu.

3.2. Lietuvos Respublikos administracinių nusižengimų kodeksas;

3.3. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas);

3.4. Europos Parlamento ir Tarybos reglamentas (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje (eIDAS reglamentas);

3.5. Lietuvos Respublikos asmens duomenų teisinės apsaugos įstatymas;

3.6. Lietuvos Respublikos administracinių nusižengimų registro įstatymas;

3.7. Lietuvos Respublikos valstybės informacinių išteklių valdymo įstatymas;

3.8. Lietuvos Respublikos kibernetinio saugumo įstatymas;

3.9. Lietuvos Respublikos valstybės informacinių išteklių valdymo įstatymas;

3.10. Administracinių nusižengimų registro nuostatai, patvirtinti Lietuvos Respublikos Vyriausybės 2016 m. gruodžio 28 d. nutarimu Nr. 1278 „Dėl Administracinių teisės pažeidimų registro reorganizavimo ir Administracinių nusižengimų registro nuostatų patvirtinimo“;

3.11. Kai kurių Lietuvos Respublikos vidaus reikalų ministerijos valdomų registrų ir valstybės informacinių sistemų duomenų saugos nuostatai, patvirtinti Lietuvos Respublikos vidaus reikalų ministro 2017 m. gruodžio 22 d. įsakymu Nr. 1V-883 „Dėl Kai kurių Lietuvos Respublikos vidaus reikalų ministerijos valdomų registrų ir valstybės informacinių sistemų duomenų saugos nuostatų patvirtinimo“;

3.12. Valstybės informacinių sistemų gyvavimo ciklo valdymo metodika, patvirtinta Informacinės visuomenės plėtros komiteto prie Susisiekimo ministerijos direktoriaus 2014 m. vasario 25 d. įsakymu Nr. T-29 „Dėl Valstybės informacinių sistemų gyvavimo ciklo valdymo metodikos patvirtinimo“;

3.13. Valstybės informacinių sistemų steigimo, kūrimo, modernizavimo ir likvidavimo tvarkos aprašu, patvirtintu Lietuvos Respublikos Vyriausybės 2013 m. vasario 27 d. nutarimu Nr. 180 „Dėl Valstybės informacinių sistemų steigimo, kūrimo, modernizavimo ir likvidavimo tvarkos aprašo patvirtinimo“;

3.14. Informatikos ir ryšių departamento prie Lietuvos Respublikos vidaus reikalų ministerijos informacijos saugos valdymo sistemos nuostatais, patvirtintais Informatikos ir ryšių departamento prie Lietuvos Respublikos vidaus reikalų ministerijos direktoriaus 2019 m. balandžio 3 d. įsakymu Nr. 5V-35 „Dėl Informatikos ir ryšių departamento prie Lietuvos Respublikos vidaus reikalų ministerijos informacijos saugos valdymo sistemos organizavimo“;

3.15. Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašu, patvirtintu Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“;

3.16. Nacionaliniu kibernetinių incidentų saugumo planu, patvirtintu Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“;

3.17. Kibernetinių incidentų valdymo Vidaus reikalų ministerijos valdomose ypatingos svarbos informacinėse infrastruktūrose planu, patvirtintu Lietuvos Respublikos vidaus reikalų ministro 2017 m. rugsėjo 20 d. įsakymu Nr.1V-651 „Dėl Kibernetinių incidentų valdymo Vidaus reikalų ministerijos valdomose ypatingos svarbos informacinėse infrastruktūrose plano patvirtinimo“;

3.18. Kai kurių Lietuvos Respublikos vidaus reikalų ministerijos valdomų registrų ir valstybės informacinių sistemų veiklos tęstinumo valdymo plane, patvirtintame Lietuvos Respublikos vidaus reikalų ministro 2018 m. lapkričio 26 d. įsakymu Nr. 1V-871 „Dėl Kai kurių Lietuvos Respublikos vidaus reikalų ministerijos valdomų registrų ir valstybės informacinių sistemų saugaus elektroninės informacijos tvarkymo taisyklių, naudotojų administravimo taisyklių ir veiklos tęstinumo valdymo plano patvirtinimo“;

3.19. kitais Europos Sąjungos ir Lietuvos Respublikos teisės aktais, Lietuvos Respublikos ir tarptautiniais standartais, reglamentuojančiais informacijos saugą, kibernetinį saugumą, asmens duomenų apsaugą.

1. **FUNKCINIAI REIKALAVIMAI**

## **Reikalavimai ANR tobulinimui**

|  |  |
| --- | --- |
| **Eil. Nr.** | **Aprašymas** |
| **Reikalavimai kainai** | |
|  | Teikėjas turi numatyti visas reikiamas išlaidas PĮ modernizavimui (sukūrimui), įdiegimui, garantinei priežiūrai ir kitoms būtinoms veikoms, užtikrinančioms ANR ir susijusių sistemų veikimą. |
| **Reikalavimai funkcionalumui** | |
|  | Reikalavimai PĮ modernizavimui (sukūrimui) turės būti detalizuoti analizės–projektavimo metu. |
|  | PĮ pakeitimai turi tenkinti funkcionalumo kokybės atributus: tinkamumas (angl. *suitability*), tikslumas (angl. *accuracy*), bendradarbiavimas (angl. *interoperability*) ir apsauga (angl. *security*). |
|  | PĮ pakeitimai neturi prieštarauti šioje TS išvardintiems teisės aktams. Turi būti užtikrintas laikymasis (angl. *compliance*) standartų ir teisės aktų. |
|  | Realizuojant naują PĮ funkcionalumą ir funkcionalumo pakeitimus neturi keistis principinė ANR architektūra (detalesni techniniai dokumentai susipažinimui bus pateikta iki pasiūlymų pateikimo termino visiems suinteresuotiems paslaugų teikėjams, atskiru prašymu), išskyrus tuos atvejus, kai tai reikalinga PĮ našumui užtikrinti. Jei tokie pakeitimai reikalingi, jie derinami su Klientu ir atliekami Paslaugų teikėjo sąskaita. |
|  | Turi būti pateikta visa reikiama standartinė ir nestandartinė PĮ bei licencijos, galiojančios neterminuotą laiką (jei PĮ licencijuota). |
|  | Realizuojant naujo PĮ funkcionalumo ir funkcionalumo pakeitimus neturi būti reikalaujama, kad perkančioji organizacija įsigytų papildomą techninę ir licencijuojamą standartinę bei nestandartinę PĮ. |
| **Reikalavimai patikimumui** | |
|  | PĮ pakeitimai neturi neigiamai paveikti ANR ir susijusių sistemų veikimo stabilumo, aprašyto ANR techninėje specifikacijoje, kuri susipažinimui bus pateikta iki pasiūlymų pateikimo termino visiems suinteresuotiems paslaugų teikėjams, atskiru prašymu (turi būti išlaikomas esamas arba gerinamas). |
| **Reikalavimai architektūros modeliui** | |
|  | ANR modernizavimas turi būti atliekamas (arba išlaikomas) pagal SOA (angl. *service oriented architecture*) principus. |
| **Reikalavimai našumui** | |
|  | PĮ pakeitimai neturi neigiamai paveikti ANR ir susijusių registrų ir informacinių sistemų veikimo. PĮ keitimai turi būti atlikti išlaikant ir gerinant ankstesnį funkcionalumą bei atsižvelgiant į naudotojų našumo poreikius. PĮ pakeitimai negali prailginti atitinkamų formų/langų, kurios bus modifikuojamos šios sutarties metu, atidarymo greičio daugiau nei 1sec. |
|  | Integracinių sąsajų realizacija turi užtikrinti, kad projektavimo metu apibrėžti integraciniai scenarijai įvyks per racionalų laiko tarpą (atsižvelgiant į didelį integracinių sąsajų naudojimo intensyvumą) ir niekaip nedarys neigiamos įtakos ANR ir ar susijusių sistemų (įskaitant bet neapsiribojant PADIS) naudojimo patogumui ir našumui. Užklausos išsiuntimas iš ANR į PADIS neturėtų užimti 10 sekundžių. Duomenų perdavimas iš ANR į PADIS turės būti vykdomas nedaugiau kaip 10 kartų per parą. |
| **Reikalavimai kalbai** | |
|  | Atnaujinti ar sukurti nauji ANR funkcionalumai turi būti parengti lietuvių kalba, įskaitant pagalbos ir paaiškinimų funkcijas. |
| **Reikalavimai saugumui** | |
|  | Turi būti paliktas esamas naudotojų autorizavimosi mechanizmas. Esamas naudotojų autorizavimo mechanizmas turi būti ADMIN. ADMIN teikia ANR naudotojų autentifikavimo ir autorizavimo paslaugas. ADMIN sistema turi standartinę sąsają, realizuotą web paslaugų (angl. *web services*) pagrindu bei priemones realizuoti JAAS standartą atitinkantį mechanizmą. |
|  | Naujai sukurti arba modernizuoti funkcionalumai turi būti audituojamos AUDIT posistemėje. AUDIT teikia ANR naudotojų veiksmų auditavimo paslaugas. AUDIT turi standartinę sąsają, realizuotą web paslaugų (angl. *web services*) technologijomis. |
|  | Turi būti užtikrinta ANR ir realizuojamų integracinių sąsajų sauga, duomenys gali būti perduodami tik su perkančiąja organizacija suderintais standartais, būdais ir protokolais bei esant poreikiui tvirtinami sertifikatais. |
|  | Sukurta PĮ negali pridėti naujų pažeidžiamumų, kurių įvertis pagal Bendrąją pažeidžiamumų vertinimo sistemos (Common Vulnerability Scoring System, CVSS) 3 arba vėlesnę versiją, nurodomas https://nvd.nist.gov/, yra 5 arba didesnis arba naudojant lygiavertę pažeidžiamumų vertinimo sistemą. IRD pateikus Diegėjui saugumo ataskaitą su aptiktais pažeidžiamumais, Diegėjas privalo atlikti klaidų ištaisymą ir, jei reikia, jas ištaisyti po pakartotinio saugumo testavimo. |
| **Reikalavimai dokumentacijai** | |
|  | Priklausomai nuo pakeitimų apimties, turi būti parengta arba atnaujinta dokumentacija:   * Projekto vykdymo planas; * detalios analizės dokumentas – išanalizuojami ir detalizuojami funkciniai, nefunkciniai ir kiti reikalavimai, detalizuojami sistemos (-ų) panaudojimo atvejai ir aprašoma kita aktuali informacija; * detalios naujų integracinių sąsajų specifikacijos; * testavimo planas, testavimo scenarijai ir testavimų ataskaita, apimanti sistemos klaidų žurnalo turinį; * naudotojų ir administratorių dokumentacija; * garantinio aptarnavimo ir palaikymo procedūros dokumentas (įskaitant sistemos pakeitimų valdymo procedūrą); * galutinė sutarties įvykdymo ataskaita. Galutinė diegimo darbų įvykdymo ataskaita apima projekto eigos ir rezultatų vertinimą, faktinį rezultatų palyginimą su planu ir neatitikimų įvertinimą. |
|  | Visa dokumentacija turi būti parengta laikantis bendrinės lietuvių kalbos taisyklių. |
|  | Dokumentų galutinės versijos turi būti pateiktos dviem formatais: elektroniniu (Open Document arba kitu su Policijos departamentu suderintu redagavimui tinkamu formatu) ir ADOC, PDF ar kitu su perkančiąja organizacija suderintu formatu. Jų preliminarios (projektinės) versijos pateikiamos elektroniniu formatu. |
| **Reikalavimai garantinei priežiūrai** | |
|  | Paslaugų teikėjas turi suteikti garantinę priežiūrą modernizuojamiems funkcionalumams, integracijos su išorinėmis sistemomis funkcionalumams, analizės, techninės bei naudotojams skirtos dokumentacijos, numatytos šiuose reikalavimuose, atnaujinimui. Projekto įgyvendinimo metu ir garantinės priežiūros laikotarpiu užtikrinti tinkamą programinės infrastruktūros funkcionavimą, neapsiribojant tik modernizuotais funkcionalumais.  Garantinės priežiūros paslaugos apima tik funkcionalumus, kurie aprašyti šioje techninėje specifikacijoje. Paslaugų teikėjas neatsako už susijusios sistemos (PADIS) garantinę priežiūrą. |
|  | Garantinės priežiūros terminas – 12 mėnesių nuo paslaugų priėmimo ir perdavimo akto pasirašymo datos. |
|  | Aptiktos saugumo spragos, jeigu yra informacijos apie vykdomą šių spragų išnaudojimą, privalo būti pašalintos kuo skubiau, bet ne vėliau kaip per 1 d. d. nuo šios informacijos gavimo datos. Jeigu šių spragų per numatytą laiką pašalinti nėra galimybės dėl pagrįstos priežasties (pvz. nėra išleistos spragų pataisos (angl. patch)), turi būti įgyvendintos laikinos spragų užkardymo arba poveikio sumažinimo (angl. mitigate) priemonės. |
|  | Paslaugų teikėjas projekto metu neturi pažeisti galiojančių garantinės priežiūros sutarčių galiojimo arba perimti garantinės priežiūros paslaugų teikimą ne blogesnėmis sąlygomis.  Šiuo metu galiojančios garantinės priežiūros paslaugų sutartys: PD sutartis su UAB FreshMedia įdiegtiems PADIS funkcionalumams galioja iki 2023-12-31; ANR programinės įrangos kūrimo, modifikavimo, taisymo ir jos įdiegimo sutartis su UAB Insoft galioja iki 2024-12-15 ir ANR programinės įrangos modifikavimo paslaugų sutartis su UAB Insoft galioja iki 2024-01-27. |
|  | Garantinio laikotarpio metu incidentai dėl klaidų registruojami Informacinių technologijų ir telekomunikacijų pagalbos tarnybos posistemėje https://ittpagalba.vrm.lt/MSM/ ir perduodami spręsti Paslaugų teikėjui el. paštu. Spręsdamas incidentus, Paslaugų teikėjas el. paštu gautą pranešimą apie incidentą automatiškai ar Paslaugų teikėjo darbuotojų pagalba turės užregistruoti savo incidentų valdymo sistemoje ir jam suteikti identifikacinį numerį bei perkančiajai organizacijai atsakyti apie užregistravimą, incidento sprendimą el. paštu ittpagalba@vrm.lt, el. laiško antraštėje (angl. Subject), nurodydamas tą patį incidento numerį, koks buvo gautas siunčiant iš Informacinių technologijų ir telekomunikacijų pagalbos tarnybos posistemės. Išvardintais būdais perkančiosios organizacijos atsakingiems asmenims turi būti galimybė pranešti apie ANR ir PADIS integracijos sutrikimus, reikiamas konsultacijas, reikiamus tobulinimus (naujo funkcionalumo kūrimą) ir pan.  Turi būti parengtos prieinamos ir perkančiajai organizacijai tinkamos informavimo apie ANR ir PADIS integracijos klaidas ir netikslumus, jų registravimo ir taisymo veiksmų būseną priemonės:   * perkančiosios organizacijos ir Paslaugų teikėjo suderinti telefonai; * perkančiosios organizacijos ir Paslaugų teikėjo suderinti el. pašto adresai; * klaidų registravimo IS.   Garantinio laikotarpio metu perkančiosios organizacijos nurodymu ar Paslaugų teikėjui savarankiškai aptikus ANR ir PADIS integracijos trūkumus, turi būti atliekami šie veiksmai:   * klaidų ar netikslumų registravimas; * klaidų ar netikslumų taisymas, testavimas; * atnaujinimas, diegiant klaidų ir netikslumų pataisymus; * dokumentacijos tikslinimas.   Garantinės priežiūros paslaugos perkančiajai organizacijai turi būti teikiamos oficialiai patvirtintu darbo laiku. Klaidos ir (ar) trikdžiai klasifikuojami:   * kritinė klaida – kai nustatyti trikdžiai ir (ar) problema, dėl kurių naudotojas negali vykdyti numatytų būtinų funkcijų ir nežinomas joks kitas alternatyvus šios funkcijos vykdymas; * svarbi klaida – kai nustatyti trikdžiai ir (ar) problema, kurie kliudo vykdyti būtinas funkcijas, tačiau yra žinomas alternatyvus funkcijos vykdymas; * kita klaida – kai nustatyti trikdžiai ir (ar) problema, kurie sukelia sunkumus naudojantis sistema, bet neįtakoja ANR funkcijų veikimo ir nedaro jokio kito poveikio sistemai.   Paslaugų teikėjas privalo išanalizuoti ir pašalinti trikdžius ir (ar) klaidas tokiu grafiku:   * kritinės klaidos atveju – ne vėliau kaip per 4 darbo valandas; * svarbios klaidos atveju – ne vėliau kaip per 8 darbo valandas; * kitos klaidos – ne vėliau kaip per 20 darbo valandų.   Informacija (ataskaita) apie pašalintas ar pataisytas klaidas ir (ar) trikdžius turi būti atnaujinama ir pateikiama ne rečiau kaip kartą per mėnesį.  Sukurtam ANR ir PADIS integracijos funkcionalumui garantinės priežiūros darbai turi apimti:   * konsultavimo darbus – perkančiosios organizacijos darbuotojų konsultavimas darbo su IBPS klausimais telefonu ir (arba) el. paštu, dalyvavimas klaidų aptarimuose; * neatitikimų šalinimo ir klaidų taisymo paslaugas; * sugadintų duomenų atstatymą, kai gedimo priežastis yra Paslaugų teikėjo modifikuotos ANR netinkamas veikimas; * ANR veikimui reikalingos programinės įrangos ir tarpusavio sąsajų tvarkymas. |
| **Reikalavimai įdiegimui į darbinę ir testinę aplinkas** | |
|  | Paslaugų teikėjas privalės išeities tekstus perkelti į perkančiosios organizacijos pateiktą versijų kontrolės sistemos aplinką, Gitlab. |
|  | Diegimą vykdo atsakingi Perkančiosios organizacijos darbuotojai, t. y. turi būti sukonfigūruotas (ir dokumentuotas) programinės įrangos diegimo į testinę ir gamybinę aplinkas procesas ir priemonės taip, kad atsakingas Perkančiosios organizacijos darbuotojas programinę įrangą, pagamintą (sukompiliuotą) iš GitLab esančių išeities tekstų, galėtų įdiegti į testinę ir gamybinę aplinką, valdyti diegimo konfigūraciją. Bet kokie programinės įrangos atnaujinimų diegimai turi būti galimi tik iš GitLab esančių išeities tekstų. |
|  | Projekto metu PĮ turės būti įdiegta į testinę aplinką ir bus prieinama atsakingiems ar įgaliotiems perkančiosios organizacijos darbuotojams iki PĮ testavimo etapo pabaigos. |
|  | Projekto metu Paslaugų teikėjas privalės sukonfigūruoti (ir dokumentuoti) PĮ diegimo į Perkančiosios organizacijos darbinę aplinką procesą ir priemones taip, kad:   * atsakingas perkančiosios organizacijos darbuotojas iš PĮ išeities tekstų, esančių IRD versijų kontrolės sistemos Gitlab, galėtų pagaminti (angl. *build*) PĮ, valdyti gaminimo konfigūraciją; * atsakingas perkančiosios organizacijos darbuotojas PĮ galėtų įdiegti į darbinę aplinką, valdyti diegimo konfigūraciją. |
|  | Bet kokie PĮ atnaujinimų diegimai bus galimi tik iš IRD versijų kontrolės sistemos esančios PĮ išeities tekstų pagal šioje lentelėje aprašytą procesą ir perkančiosios organizacijos naudojamą procedūrą. |
|  | Šio projekto metu (iki po garantinės priežiūros pabaigos) bet kokie PĮ diegimai bus vykdomi tik kartu su atsakingais Paslaugų teikėjo darbuotojais. |
| **Reikalavimai išeities tekstams** | |
|  | Paslaugų teikėjas turi pateikti kuriamų specializuotų (ne licencinių) programinių priemonių išeities tekstus (angl. *source code*). |
|  | Išeities tekstai pateikiami perkeliant juos į perkančiosios organizacijos versijų kontrolės sistemą Gitlab. |
|  | Išeities tekstai perkančiajai organizacijai turi būti perduoti dviem variantais: kompiliavimui paruoštų rinkmenų paketų forma, nurodant standartines kompiliavimo priemones ir kompiliavimo eigą, bei tų įrankių, kuriais jie sukurti, formatu. |
|  | Išeities tekstai turi būti su komentarais ir atitikti gerąsias programinio kodo formatavimo, kintamųjų bei funkcijų įvardinimo praktikas. |
|  | Perkančiajai organizacijai turi būti perduoti pilni, korektiški išeities tekstai, iš kurių, naudojant standartines priemones, būtų kompiliuojama naudojimui parengta PĮ, atliekanti jai specifikuotas funkcijas, ir suteiktos teisės juos koreguoti. |
|  | Vykdant priėmimo testavimą atskirai turi būti numatytas išeities tekstų testavimas, atliekant išeities tekstų kompiliavimą perkančiosios organizacijos aplinkoje (naudojant perkančiosios organizacijos versijų kontrolės sistemą Gitlab) ir funkcinį kompiliavimo metu gautos versijos testavimą. |
| **Reikalavimai testavimui ir priėmimui** | |
|  | Turi būti atliktas ANR naujų funkcionalumų ir realizuotų integracinių sąsajų testavimas. Testavimo tikslai:   * Įsitikinti, kad yra įgyvendinti visi funkciniai ir nefunkciniai techninės specifikacijos, detalios analizės ir projektavimo dokumentų, naudotojo sąsajos prototipų, integracinių sąsajų specifikacijos bei architektūros dokumentų reikalavimai; * Įsitikinti, kad reikalavimų įgyvendinimas atliktas tinkama apimtimi; * Nustatyti, ar reikalavimų įgyvendinimas tenkina perkančiąją organizaciją ir kitas suinteresuotas šalis.   Nustatyti funkcionalumo klaidas (angl. *bugs*). |
|  | Priėmimo testavimas (angl. *acceptance testing*) turi būti atliekamas dalyvaujant Paslaugų teikėjui, perkančiajai organizacijai, testavimo metu turi būti tikrinamas testavimo tikslų įgyvendinimas (įgyvendinimo lygio nustatymas). Priėmimo testavimo veiklos turi būti vykdomos remiantis Paslaugų teikėjo pateiktais su perkančiąja organizacija suderintais priėmimo testavimo planu ir testavimo scenarijais. |
|  | Priėmimo testavimo metu turi būti vykdomas identifikuotų klaidų (problemų) registravimas: Priėmimo testavimo metu el. forma turi būti vedamas pastebėtų klaidų (problemų) ir jų būsenų kaupimo žurnalas. Paslaugų teikėjas turi pateikti tokį įrankį, kuris nuolat būtų prieinamas internetu perkančiosios organizacijos atstovams. |
|  | Galutinis ANR tobulinimo priėmimas bus vykdomas pasibaigus priėmimo testavimui, kai sistema atitiks visus šioje specifikacijoje numatytus reikalavimus ir priėmimo testavimo plane numatytus kriterijus. |
|  | ANR tobulinimas bus priimamas pasirašant priėmimo – perdavimo aktą. |
| **Bendrieji reikalavimai integracinėms sąsajoms** | |
|  | ANR turi būti realizuota integracinė sąsaja su PADIS duomenų teikimui ir gavimui.   * Perkančioji organizacija ir PD yra atsakingi už PADIS integracinės sąsajos pateikimą Paslaugų teikėjui. Paslaugų teikėjas nėra įpareigotas atlikti reikalingų pakeitimų integruojamoje PADIS. |
|  | Paslaugų teikėjas turi parengti kuriamos ANR – PADIS integracinės sąsajos dokumentą, kuriame būtų pateikta:   * sprendimo architektūra; * duomenų perdavimo / gavimo paslaugoms įgyvendinti naudojami standartai ir technologijos; * aprašyti veiklos scenarijai arba taikymo atvejai ir duomenų perdavimo taisyklės, apibrėžtos duomenų perdavimo/gavimo apimtys; * informacija apie naudojamas perduodamų / gaunamų duomenų saugumo užtikrinimo priemones; * apibrėžtas perduodamų/gaunamų duomenų formatas (užklausos, atsakymai, laukų kodai su aprašymais, klaidų kodai su aprašymais), aprašyti laukų atributai (tipas, apribojimai, aprašymas), pateikti visų užklausų ir atsakymų žinučių pavyzdžiai. |
|  | Tinklinių paslaugų rezultatai turi būti pateikiami XML, JSON arba analogiškais formatais. Tinklinių paslaugų iniciavimas turės būti vykdomas su perkančiąja organizacija suderintu būdu (tiesioginiu (kai tinklinė paslauga yra iniciuojama iš karto atlikus konkretų veiksmą) ir/ar netiesioginiu būdu (kai tinklinė paslauga yra iniciuojama nustatytu laiku)). Taip pat su perkančiąja organizacija turės būti suderinamas duomenų mainų iniciatorius t. y. ar tinklinę paslaugą duomenų mainams inicijuos ANR ar PADIS. |
|  | ANR tinklinės paslaugos turi būti realizuotos naudojant *Simple Object Access Protocol* (SOAP, www.w3.org/TR/soap/) v1.1 ir *Web Services Description Language* (WSDL, http://www.w3.org/TR/wsdl) v1.1 arba lygiaverčius standartus. |
| **Reikalavimai ANR integracinei sąsajai su PADIS** | |
|  | ANR turi būti sukurta abipusė integracinė sąsaja su PADIS:   * Į PADIS iš ANR turi būti gaunami ne mažiau kaip šie duomenys:   + ANR objekto identifikavimo kodas (ROIK);   + Paimto daikto (pavadinimas, mato vienetas, kiekis, informacija apie paimto daikto saugojimo vietą (adresas, sandėlio pavadinimas);   + Paimto daikto nuotraukos, vaizdo įrašas (turi būti pateikiamos nuorodos į DARSIS);   + Teisenos priemonės, kuria paimti daiktai duomenys (data, dokumento numeris, teisenos priemonės pavadinimas, teisenos priemonę taikiusio pareigūno duomenys (asmens kodas ir/ar ID, suderinta su perkančiąja organizacija, įstaiga, vardas pavardė, pareigos)   + Nutarimo administracinio nusižengimo byloje duomenys (nutarimą priėmusio pareigūno duomenys, nutarimo priėmimo data, įsiteisėjimo data, kokie daiktai  konfiskuojami, kokie grąžinami);   + Duomenys apie nutarimo administracinio nusižengimo byloje, kuriuo buvo skirtas konfiskavimas būsenos pasikeitimas jeigu buvo apskųstas ir sprendimas po skundo išnagrinėjimo;   + Jei žinomi, paimto daikto savininko duomenys (vardas, pavardė, asmens kodas, adresas, kontaktiniai duomenys);   + Tyrėjo duomenys (asmens kodas, įstaiga, vardas pavardė, pareigos, kontaktiniai duomenys);   + Turi būti gaunami su paimtu daiktu susiję pasikeitimų duomenys (būsenos pasikeitimo, tyrėjo pasikeitimo, sprendimo pasikeitimo ir pan.). * Iš PADIS į ANR turi būti perduodami ne mažiau kaip šie duomenys arba realizuota integracija taip, kad ANR galėtų per žiniatinklio paslaugas kreiptis pateikdamas suderintą užklausos parametrą, o PADIS grąžintų rezultatą su suderintais duomenimis įskaitant bet neapsiribojant:   + Paimto daikto numeris, būsena ir būsenos data;   + Paimto daikto saugojimo vieta (sandėlio pavadinimas, adresas);   + Atsakingo už paimto daikto saugojimą asmens duomenys (vardas, pavardė, pareigos, įstaiga);   + Turi būti perduodami su paimtu daiktu susiję pasikeitimų duomenys (būsenos pasikeitimo data, būsena, atsakingo asmens pasikeitimo data, atsakingo asmens duomenys, saugojimo vietos pasikeitimo data ir vietos duomenys ir kita.). * Sąrašas nėra baigtinis ir turės būti derinamas su Perkančiąja organizacija analizės ir projektavimo etapo metu. * Jei su paimtu daiktu susiję duomenys, grafiniai vaizdai, dokumentai saugomi DARSIS, turi būti perduodama nuoroda į saugyklos objektą, išvengiant duomenų saugojimo dubliavimo). |
| **Reikalavimai ANR tobulinimui** | |
|  | Esant poreikiui ANR turi būti sukurti papildomi duomenų įvedimui/ar gavimui reikalingi laukai susiję su PADIS integracija, kad į PADIS būtų galima perduoti arba į ANR įvesti duomenis gautus iš PADIS, kurie aprašyti šios specifikacijos 48 punkte. |
|  | ANR turi būti patobulinti arba sukurti nauji struktūrizuoti laukai (įvedimo laukai, klasifikatoriai ir pan.) apie paimtą daiktą ir jo būseną:  Turi būti sukurti laukai įvesti paimamo daikto savininko ir/ar asmens iš kurio daiktas paimtas duomenis:   * + vardas, pavardė (tekstinis laukas);   + asmens kodas (struktūruotas laukas);   + gyvenamosios vietos adresas (struktūruotas adreso įvedimo laukas);   + deklaruotos gyvenamosios vietos adresas;   + kontaktiniai duomenys (struktūruotas telefono numerio, el. pašto adreso įvedimo laukas).   Turi būti sukurti papildomi laukai susiję su paimtu daiktu:   * + Paimto daikto būsena (Duomuo iš PADIS);   + Paimto daikto būsenos data (Duomuo iš PADIS);   + Paimto daikto saugojimo vieta (sandėlio pavadinimas, adresas), (Duomuo iš PADIS);   + Atsakingo už paimto daikto saugojimą asmens duomenys (vardas, pavardė, pareigos, įstaiga, kontaktiniai duomenys) (Duomuo iš PADIS).   Sąrašas nėra baigtinis galės būti koreguojamas ir turės būti derinamas su perkančiąja organizacija analizės ir projektavimo etapo metu. |
|  | Turi būti sukurtas požymis, kad duomenis apie paimtus daiktus perduoti į PADIS.   * Turi būti realizuota funkcija pažymėti ar paimti daiktai perduodami į PADIS ar ne, tokia funkcija turi būti atvaizduojama tik tų įstaigų darbuotojams, kuriems suteikta tokia teisė. * Sukurti savybę prie klasifikatoriaus „Policijos įstaiga“ (KL054) ir tik esant šiai savybei, tos įstaigos paimtus daiktus perduoti į PADIS. Kitų įstaigų (prie kurių nebus tokios savybės) darbuotojams neturi būti galimybių perduoti į PADIS. * Suderinus su perkančiąja organizacija rangovas gali pasiūlyti kitą funkcionalumo realizacijos variantą. |
|  | Turi būti patobulinti teisenos priemonių ir tyrimo veiksmų (asmens apžiūros; daiktų ir dokumentų paėmimo, priverstinio transporto priemonės nuvežimo, įvykio vietos apžiūros, poėmio) formuojami dokumentai. Dokumentų šablonus pateiks perkančioji organizacija. |
|  | Turi būti patobulintas procesinis sprendimas „AN teisena nepradedama ar nutraukiama“ ir sukurtas analogiškas funkcionalumas, kuris jau šiuo metu veikia, kuomet skiriamas konfiskavimas (leidžiama pasirinkti kuriuos daiktus konfiskuoti, kuriuos ne). |
|  | Jeigu ANR buvo priimtas procesinis sprendimas „Perduoti medžiagą ikiteisminiam tyrimui“, tai į PADIS turi būti perduodama informacija apie paimto daikto būsenos pasikeitimą. Būsena turi būti perduodama, nepriklausomai ar perduota į IBPS. |
|  | Turi būti patobulintos teisenos priemonių ir tyrimo veiksmų (asmens apžiūros. daiktų ir dokumentų paėmimo. priverstinio transporto priemonės nuvežimo įvykio vietos apžiūros,; poėmio) vartotojo sąsajos ir sukurta funkcija prisegti failus (vaizdo duomenis, nuotraukas, dokumentus ir kt. su perkančiąja organizacija suderintais formatais). |
|  | Reikalavimai atnaujinimų gavimui ir atvaizdavimui:   * ANR turi būti atnaujinami su perkančiąja organizacija suderintos apimties paimto daikto duomenys, jei jie pasikeitė PADIS; * Atnaujinimų periodiškumas turės būti derinamas su perkančiąja organizacija analizės ir projektavimo etapo metu; * ANR turi būti galima peržiūrėti atnaujintus duomenis; * Turi būti fiksuojami su perkančiąja organizacija suderinta atnaujinimų apimtis paimto daikto kortelėje. |
|  | * Turi būti įvertintos ir esant poreikiui papildytos ANR esamos teisės ar sukurtos naujos teisės susijusios su Paimto daikto informacijos įvedimu ir duomenų peržiūra ADMIN. |
|  | * Turi būti įvertintas ANR procesas susijęs su paimtais daiktais ir esant poreikiui sukurtos papildomos procedūros paimto daikto informacijos įvedimui, peržiūrai ir/ar apdorojimui. |
| **Reikalavimai susiję su nacionaliniu saugumu** | |
|  | **Pirkimo objektui taikomi VPĮ 37 str. 8 dalies reikalavimai susiję su nacionaliniu saugumu.** Perkančioji organizacija, veikianti srityse, kurios laikomos nacionaliniam saugumui užtikrinti strategiškai svarbių ūkio sektorių dalimi, ar valdanti ypatingos svarbos informacinę infrastruktūrą, reikalauja, kad Paslaugų teikėjo siūlomos paslaugos nekeltų grėsmės nacionaliniam saugumui, kai sandorio pagrindu susidarytų aplinkybės, nurodytos Nacionaliniam saugumui užtikrinti svarbių objektų apsaugos įstatymo 13 straipsnio 4 dalies 1 punkte. Laikoma, kad Paslaugų teikėjo siūlomos paslaugos kelia grėsmę nacionaliniam saugumui, kai Lietuvos Respublikos Vyriausybė yra priėmusi sprendimą, patvirtinantį, kad ketinamas sudaryti sandoris neatitinka nacionalinio saugumo interesų vadovaujantis Nacionaliniam saugumui užtikrinti svarbių objektų apsaugos įstatymu, ir paslaugų teikėjo pasiūlymas atmetamas. |
|  | **Pirkimo objektui taikomi VPĮ 37 str. 9 dalies reikalavimai susiję su nacionaliniu saugumu\*.** Paslaugų teikėjas privalo įrodyti, kad siūlomos paslaugos nekelia grėsmės nacionaliniam saugumui, kad paslaugų teikimas nėra vykdomas iš VPĮ 92 straipsnio 14 dalyje numatytame sąraše nurodytų valstybių ar teritorijų. |
|  | Perkančioji organizacija pasiūlymo atitikčiai VPĮ 37 straipsnio 9 dalies reikalavimams patvirtinti iš Paslaugų teikėjo reikalauja KARTU SU PASIŪLYMU PATEIKTI užpildytą pirkimo dokumentą „Nacionalinio saugumo reikalavimų atitikties deklaracija“ (8 TVŪD PD ATITIKTIES DEKLARACIJA), o iš ekonomiškai naudingiausią pasiūlymą pateikusio paslaugų teikėjo reikalaus pateikti *(kartu su pasiūlymu šių dokumentų paslaugų teikėjas pateikti neturi)* – vieną ar kelis šiuos dokumentus\*\*: juridinio asmens vadovo patvirtintą juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą, asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus, ar kitus perkančiajai organizacijai priimtinus dokumentus. |
| **Pastabos:**  \*Jeigu Paslaugų teikėjas ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams aukščiau nurodytas reikalavimas (VPĮ 37 straipsnio 9 dalis) yra netaikomas.  \*\*Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu Paslaugų teikėjas turi pateikti dokumentus. | |

|  |  |
| --- | --- |
| **KLIENTAS**  **Informatikos ir ryšių departamentas**  **prie Lietuvos Respublikos**  **vidaus reikalų ministerijos**  Direktorė | **PASLAUGŲ TEIKĖJAS**  **UAB „Insoft“**  Direktorius |